Rugosophysis

Se systematisk inndeling

Rugosophysis er en slekt av biller som hører til underfamilien sagbukker (Prioninae) i familien trebukker (Cerambycidae).

 Utseende 
Store til meget store (gjerne 40-80 millimeter), avlange, brunlige trebukker. Hodet har ikke spesielt store kjever, antennene er kraftige. Antennenes første ledd er tykt og omtrent sylindrisk, det andre leddet lite og knappformet, det tredje leddet er langt, lett buet og ganske tykt, de påfølgende leddene mye tynnere. Pronotum har skarpe pigger langs ytterkanten. Dekkvingene er lii flate, uten opphøyde ribber eller punktrader, på farge lyst gulbrune eller rødbrune. Beina er lange og tynne, legger og lår med små, skarpe pigger.

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Slekten lever i Sørøst-Asia. Fire av de fem kjente artene lever på Filippinene, den femte på Molukkene.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Macrotomini Thomson, 1860
 Gruppen Macrotomina Thomson, 1860
 Slekten Rugosophysis Komiya & Drumont, 2008 
 Rugosophysis baocensis Komiya & Drumont, 2008 - Filippinene
 Rugosophysis frater Komiya & Drumont, 2008 - Molukkene
 Rugosophysis grassator (Quentin & Villiers, 1981) - Filippinene
 Rugosophysis hudepohli (Quentin & Villiers, 1981) - Filippinene
 Rugosophysis lumawigorum Komiya & Drumont, 2008 - Filippinene

 Kilder 
 Liste over artene i Macrotomina
 Prioninae of the World - Macrotomini 

 Eksterne lenker 

 Coleoptera-Atlas.com - Rugosophysis. Med bilder av noen av artene 

Kategori:Prioninae
Kategori:Biller formelt beskrevet i 2008
Kategori:Dyr formelt beskrevet av Alain Drumont
Kategori:Dyr formelt beskrevet av Ziro Komiya